***Výbor***

***Národnej rady Slovenskej republiky***

***pre pôdohospodárstvo a životné prostredie***

22. schôdza výboru

K číslu: 3175/2011

**114**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 31. augusta 2011**

k vládnemu návrhu zákona o niektorých opatreniach na úseku environmentálnej záťaže a o zmene a doplnení niektorých zákonov (tlač 470)

**Výbor Národnej rady Slovenskej republiky**

**pre pôdohospodárstvo a životné prostredie**

na svojej 22. schôdzi 31. augusta 2011 k vládnemu návrhu zákona o niektorých opatreniach na úseku environmentálnej záťaže a o zmene a doplnení niektorých zákonov (tlač 470)

**A. k o n š t a t u j e,**

že predseda Národnej rady Slovenskej republiky v súlade s § 71 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov určil Výbor Národnej rady Slovenskej republiky pre pôdohospodárstvo a životné prostredie pri rokovaní  vládneho návrhu zákona o niektorých opatreniach na úseku environmentálnej záťaže a o zmene a doplnení niektorých zákonov (tlač 470) rozhodnutím č. 483 z 19. augusta 2011 za gestorský výbor;

**B. u r č u j e**

v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov **Petra Muránskeho,** člena Výboru Národnej rady Slovenskej republiky pre pôdohospodárstvo a životné prostredie za spravodajcu k predmetnému materiálu v prvom čítaní;

**C. u k l a d á**

**predsedníčke výboru**

informovať o tomto uznesení predsedu Národnej rady Slovenskej republiky.

Ľuboš **Martinák** Mária **S a b o l o v á**

overovateľ výboru predsedníčka výboru